b'\n_START_ARTICLE_\nArnold van Gennep\n_START_SECTION_\nLiv og virke\n_START_PARAGRAPH_\nArnold van Genneps far var tysk, mens moren var nederlandsk. Det er hennes familienavn s\xc3\xb8nnen tok etter at foreldrene ble skilt da han var seks \xc3\xa5r. Moren tok ham da med seg til Frankrike, hvor hun giftet p\xc3\xa5 nytt med en lege. De bosatte seg da til Savoie._NEWLINE_Han studerte ved Sorbonne i Paris, men var frustrert over at universitetet ikke ga undervisning i de emnene han \xc3\xb8nsket. Derfor skrev han seg inn p\xc3\xa5 \xc3\x89cole des langues orientales for \xc3\xa5 studere arabisk, og p\xc3\xa5 \xc3\x89cole pratique des hautes \xc3\xa9tudes for \xc3\xa5 studere filologi, spr\xc3\xa5kvitenskap, egyptologi, gammelarabisk, primitive religioner, og islamsk kultur. Han omtales som grunnleggeren av folkloristiske studier i Frankrike, men forble fri forsker resten av livet, og fikk aldri noen vitenskapelig stilling i Frankrike. _NEWLINE_Fra 1912 til 1915 var han leder for etnografisk institutt ved Universitetet i Neuch\xc3\xa2tel i Sveits, men ble utvist for \xc3\xa5 ha gitt uttrykk for tvil omkring sveitsisk n\xc3\xb8ytralitet under f\xc3\xb8rste verdenskrig. Der omorganiserte han museet og organiserte den f\xc3\xb8rste etnografiske konferansen i 1914. I 1922 turnerte han USA._NEWLINE_Hans hovedverk om fransk folkloristikk er Le Manuel de folklore fran\xc3\xa7ais contemporain (1937-1958).'